钦定古今图书集成/明伦汇编/氏族典/第307卷 > 《凌迪知万姓统谱》 > 昌应会
## 钦定古今图书集成/明伦汇编/氏族典/第307卷 > 《凌迪知万姓统谱》 > 昌应会

按《万姓统谱》：“应会，莆田人。嘉靖中知汉川县。县当汉
江下流，土田岁被淹没，民不聊生。应会极意拊循，轻
徭缓赋。尝夜有盗劫民财，应会闻而即逐之，盗截其
两耳去。已得盗，尽杀之。时景王出封安陆，奏讨庄田，
阑及汉川，中珰暴横，应会故持之。中珰怒其强项，奏
逮系按察使狱者累月。当道承景府意，竟坐调他邑。”
民思之，为立祠祀于汉江上。